﻿ ACCESUL POPULAŢIEI DIN ROMÂNIA LA UTILITĂŢILE PUBLICE: CONSUMUL DE ENERGIE MARIANA STANCIU entru aproape un sfert din populaţia României, accesul la utilităţile publice şi consumul de energie sunt o adevărată P provocare. Capacitatea de plată a diverselor categorii de consumatori şi raţiunile pentru care aceasta ar trebui promovată constituie doar câteva dintre subiectele abordate în acest articol. DISPONIBILUL DE ENERGIE ŞI EFICIENŢA EXPLOATĂRII ACESTUIA Consumul de energie/locuitor constituie un indicator deosebit de relevant al gradului de civilizaţie atins de fiecare popor. Evoluţia acestui indicator pe termen mediu sau lung, pentru diverse ţări, exprimă, între altele, şi ordinul de mărime al eventualelor decalaje de dezvoltare dintre naţiuni. Principial, disponibilul autohton de resurse energetice convenţionale poate juca un rol în stimularea sau, după caz, restrângerea consumului de energie al unei naţiuni, dar o asemenea regulă funcţionează mai ales pentru ţările slab dezvoltate (cum sunt, de exemplu, Angola, Algeria, Irakul ş.a.) (tabelul nr. 1). Ţările dezvoltate, fără excepţie, indiferent de nivelul producţiei interne, sunt mari consumatoare de energie. În prezent, din perspectiva raportului producţie autohtonă/consum de energie, în lume, există mai multe categorii de ţări, după cum urmează: – ţări mari producătoare de energie, cu consum relativ mare (Arabia Saudită, Bahrain, Emiratele Arabe Unite, Canada ş.a.); – ţări mari producătoare de energie cu consum autohton relativ scăzut (Angola, Algeria, Gabon, Irak ş.a.); – ţări cu producţie relativ scăzută, dar cu consum relativ ridicat, cum sunt majoritatea ţărilor vest-europene (Elveţia, Finlanda, Franţa, Germania, Grecia, Italia ş.a.), dar şi Japonia; – ţări cu producţie relativ apropiată de nivelul consumului propriu (R. P. Chineză, Polonia ş.a.); – ţări cu producţie şi consum relativ scăzut (India, Indonezia ş.a.). Economia românească, după ce o vreme a fost exportatoare de petrol (în anii ’40–’50), a ajuns, în prezent, dependentă de import pentru mai mult de 50% din necesarul de consum naţional de energie. CALITATEA VIEŢII, XVII, nr. 3–4, 2006, p. 295–305 296 MARIANA STANCIU 2 Tabelul nr. 1 Producţia şi consumul de energie primară/locuitor, în anul 2001, în mai multe ţări 1 2 Kg în echivalent cărbune Kg în echivalent petrol Ţara Producţia Consumul Producţia Consumul Algeria 6 528 1 369 4 571 959 Angola 4 144 207 2 903 145 3 Arabia Saudită32 898 7 329 23 043 5 132 Argentina 3 231 2 110 2 263 1 478 Australia 18 447 8 582 12 915 6 008 Austria 1 192 4 690 834 3 283 Belgia 1 715 7 382 1 203 5 171 Bulgaria 1 759 3 400 1 233 2 382 Canada 17 474 10 943 12 237 7 662 Columbia 2 294 690 1 606 483 Republica Cehă 3 981 5 579 2 787 3 906 R. P. Chineză 897 856 628 599 Danemarca 6 854 4 349 4 801 3 045 4 Elveţia 2097 5 018 1 470 3 514 Emiratele Arabe Unite 76 110 19 212 53 309 13 456 Finlanda 2 345 7 247 1 644 5 076 5 Franţa 3 025 6 026 2 122 4 223 Gabon 18 245 1 716 12 781 1 201 Germania 2 193 5 663 1 537 3 966 Grecia 1 324 4 112 927 2 879 Irak 7 250 1 500 5 079 1 050 6 Italia 677 4 222 474 2 956 Japonia 1 114 5 329 781 3 732 3 Kuweit 79 705 12 910 55 830 9 040 Luxemburg 261 9 814 182 6 871 7 Norvegia74 859 9 773 52 431 6 839 Olanda 5 857 7 522 4 102 5 267 Pakistan 257 416 180 291 Polonia 2 828 3 228 1 980 2 260 Qatar 160 033 42 500 112 087 29 766 Regatul Unit 6 382 5 467 4 470 3 829 România 1 814 2 392 1 269 1 674 Federaţia Rusă 10 135 5 989 7 099 4 194 Spania 1 056 3 922 740 2 747 SUA 8 594 11 067 6 019 7 750 Suedia 4 165 6 738 2 919 4 721 Turcia 400 1 307 280 915 Ungaria 1 588 3 467 1 112 2 428 1 Combustibil convenţional definit ca având puterea calorică netă de 7 000 kcal/kg (29 308 kJ/kg). 2 Combustibil convenţional definit ca având puterea calorică netă de 10 000 kcal/kg (41 868 kJ/kg). 3 Inclusiv cota aferentă din producţia Zonei Neutre. 4 Inclusiv Liechtenstein. 5 Inclusiv Monaco. 3 CONSUMUL DE ENERGIE 297 6 Inclusiv San Marino. 7 Inclusiv Insulele Svalbard şi Jan Mayen. Sursa: Anuarul Statistic al României, 2004, INS, p. 800–801 . Un nivel de analiză intens utilizat în domeniul consumului de energie internaţional are în vedere randamentul general al exploatării şi valorificării resurselor energetice. O calitate ridicată a locuirii presupune, în primul rând, o performanţă energetică înaltă a clădirilor, atât din perspectiva conservării căldurii – în ţările cu climă rece, cât şi a menţinerii aerului condiţionat – în ţările cu climă foarte caldă. Regiunea Comunităţii Economice Europene este abundent şi constant aprovizionată cu energie din surse autohtone şi din import, zona respectivă remarcându-se şi printr-o eficienţă a valorificării energiei dintre cele mai ridicate de pe glob. În intervalul anilor 1990–2000, în Regiunea CEE, consumul total de energie a crescut, în general, mai lent decât PIB-ul regional, cu aproximativ 2%/an. Cea mai mare creştere a consumului total de energie a provenit din sectorul gazelor naturale (4,2%, în anul 2000) (ECE, UN, 2003, p. 229). După petrolul brut, gazele naturale constituie combustibilul preferat al europenilor, datorită flexibilităţii sale în utilizare, consecinţelor ecologice relativ prietenoase ale exploatării (comparativ cu consecinţele exploatării altor tipuri de combustibili) şi relativei lor abundenţe. Cei mai mari producători de gaze naturale din regiune sunt: Norvegia, Federaţia Rusă, un alt producător important fiind Canada (186 mld. m. cubi/an) (ECE, UN, 2003, p. 229). În prezent, atât Estul cât şi Vestul continentului european utilizează un mix relativ stabil de combustibili, constituit, preponderent, din petrol şi gaze naturale (în balanţa energiei primare), în consumul final un rol tot mai însemnat revenind electricităţii. Gazele naturale, petrolul brut şi alte materii prime constituie cele mai importante mărfuri care fac obiectul tranzacţiilor comerciale Est–Vest în Europa actuală. Exportul de gaze naturale realizat de Federaţia Rusă a constituit multă vreme un factor-cheie în asigurarea securităţii energetice europene. Ca efect al crizei financiare survenite în februarie 2006 în acest domeniu, statele europene caută, în prezent, noi modalităţi de autonomizare (în raport cu importul din Federaţia Rusă) a consumului lor de energie. În acelaşi context, dar şi ca răspuns faţă de obligaţiile asumate prin Protocolul de la Kyoto, mai multe ţări din CEE şi-au formulat şi asumat diverse strategii de valorificare a unor surse regenerabile de energie, dată fiind natura durabilă şi ecologică a acestora. Cele mai încurajatoare rezultate în acest sens au fost obţinute de Islanda şi Norvegia, ale căror sisteme energetice naţionale utilizează în proporţie de 73%, respectiv 53%, surse regenerabile (energie solară şi eoliană). În majoritatea ţărilor europene, cele mai multe locuinţe au între 3 şi 5 camere. Locuinţele cu mai puţin de trei camere ca, de altfel, şi cele aflate în construcţii 298 MARIANA STANCIU 4 supraetajate sunt mai frecvente în ţările Central şi Est Europene şi în CSI. Patternurile actuale utilizate de ţările europene în domeniul condiţionării termice a locuinţelor sunt relativ diverse. Doar în unele dintre acestea prevalează sistemele centralizate de încălzire (tabelul nr. 2: Danemarca – 98,3%, Finlanda – 91,5%, Luxemburg – 99,1%, Suedia – 100% ş.a.). În alte ţări, acest tip de condiţionare termică a locuinţelor este prezent doar în proporţii foarte scăzute (Spania – 9,1%, Italia – 26,4%, Bulgaria – 12,7% ş.a.) (ECE, 2003, p. 208). În contextul ţărilor central şi est europene, România deţinea, încă din anul 1990, cel mai mare număr de blocuri de locuinţe. Cu toate acestea, în anul 1992, ţara noastră se caracteriza printr-o proporţie relativ mică a locuinţelor conectate la sistemul centralizat de distribuţie a agentului termic (38,9%), în numărul total de locuinţe (tabelul nr. 2). Tabelul nr. 2 Locuinţe cu încălzire centrală în regiunea CEE Proporţia locuinţelor conectate la Ţara Anul Numărul de locuinţe sistemele centralizate de distribuţie a agentului termic Austria 2001 3284 77,1 Danemarca 2000 2509 98,3 Finlanda 1998 2450 91,5 Franţa 1999 28702 82,8 Germania 1998 37050 86,9 Irlanda 2000 1293 59,0 Italia 1991 19736 26,4 Luxemburg 1991 139 99,1 Olanda 1998 6522 86,3 Suedia 2000 4294 100,0 Islanda 1993 97 100,0 Bulgaria 2001 3686 12,7 Republica Cehă 1998 3731 79,8 Ungaria 1999 4061 47,6 Polonia 2001 11946 72,9 România 1992 7682 38,9 Canada 1990 10013 94,6 Statele Unite 1999 112292 88,1 Sursa: Trends in Europe and North America, ECE, UN, 2003, p. 208. Potrivit recensământului din anul 2002, în România existau 4 819 104 clădiri rezidenţiale (dintr-un total de 4 848 100 clădiri). O pondere de 53% dintre clădirile rezidenţiale sunt mai vechi de 40 de ani, 37% au o vechime cuprinsă între 20–40 ani, iar 10% au sub 10 ani vechime. 5 CONSUMUL DE ENERGIE 299 Dintre acestea, 83 799 erau blocuri de locuinţe (79 077 în urban), care cuprindeau 2 984 577 apartamente, adică 38% din numărul total de locuinţe. Cele mai multe apartamente (97%) se află în proprietate privată. În anul 2002, în jur de 28% din populaţia ţării (locuind în 2 353 506 apartamente) a continuat să beneficieze de serviciile sistemelor publice centralizate de alimentare cu energie termică (din care 99% în urban). Până în anul 2005, numărul apartamentelor de acest tip s-a micşorat cu încă 427 043 (tabelul nr. 3). Cât despre calitatea locuirii în blocurile româneşti construite în anii ’70–’80, aprecierile specialiştilor (ca, de altfel, şi ale multora dintre locatari) atestă că aceasta lasă mult de dorit. În fapt, fondul locativ respectiv cumulează un conglomerat de probleme extrem de dificil de demontat şi abordat (necesitatea unor reparaţii capitale şi consolidări, necesitatea unor reabilitări energetice şi fonice ş.a.). În pofida neajunsurilor amintite mai sus şi, deci, a existenţei unor condiţii de locuire extrem de precare, este un fapt larg cunoscut că, în a doua jumătate a anilor ’90, din cauza creşterii vertiginoase a preţurilor energiei şi utilităţilor publice, în România a avut loc un proces masiv de decuplare a apartamentelor la bloc, de la sistemele centralizate de distribuţie a agentului termic (tabelul nr. 3), deşi doar o parte relativ scăzută din populaţia decuplată a dispus de fondurile necesare instalării unei centrale de apartament. Tabelul nr. 3 Evoluţia numărului de abonaţi la serviciile de încălzire urbană din România An Nr. de apartamente alimentate prin sistemul centralizat de încălzire termică 2000 2 696 630 2001 2 485 295 2002 2 353 506 2003 2 115 186 2004 1 950 000 2005 1 926 463 Sursa: Ministerul Administraţiei şi Internelor, 2006. În anul 2002, potrivit datelor din Recensământul populaţiei şi locuinţelor, în ţara noastră, ponderea persoanelor care locuiau în gospodării ce utilizau diverse modalităţi de încălzire era următoarea: Tabelul nr. 4 Ponderea populaţiei din România ce utiliza diverse modalităţi de încălzire a locuinţei, în anul 2002 % din totalul persoanelor Total Urban Rural Încălzire prin termoficare (reţea publică sau locală) 29,2% 55,4% 0,5% Încălzire cu centrală proprie 6,1% 10,4% 1,3% Încălzire cu sobe 62,7% 30,7% 97,6% Alt mod de încălzire 2,1% 3,5% 0,5% Sursa: Recensământul populaţiei şi locuinţelor, România, 2002. 300 MARIANA STANCIU 6 Creşterea fără precedent a preţului energiei din ţara noastră a fost motivată de autorităţi prin dependenţa pe care ţara noastră o are faţă de resursele energetice din import. Practic însă, România este importatoare netă de resurse energetice primare (petrol şi gaze naturale) de circa 25 de ani, dependenţa de import fiind, în prezent, de circa 42% pentru gazele naturale şi circa 60% pentru petrol. Cu toate că, în prezent, ţara noastră recurge la importuri masive, scump plătite, de resurse energetice, specialiştii apreciază că sistemul de valorificare a acestora este extrem de neperformant, pierderile energetice rezultate fiind deosebit de mari (circa 35– 40%) (Leca A., Ciobanu A., Constantinescu J., Petrescu G., 2006). Toate pierderile înregistrate astfel sunt suportate, în final, de consumatori, acestea reflectându-se fie în facturile energetice, fie în preţurile tot mai ridicate ale bunurilor şi serviciilor. În anul 2000, din consumul de energie final al ţării noastre, 34% revenea sectorului rezidenţial (circa 25 milioane tone echivalent petrol (1tpe = 10,01; Gcal = 11,63 Mwh)). Potenţialul de reducere a pierderilor de energie din clădirile din România este apreciat de specialişti în jurul valorii de 40% din consumul curent. Ponderea consumului energetic al sectorului rezidenţial din ţările UE, în consumul final aferent anului 2000, a fost de 41%, în condiţiile în care clădirile din regiunea UE sunt de circa trei ori mai eficiente energetic decât cele din România (Leca A. ş.a., 2006). Însă chiar şi la un asemenea nivel de performanţă, ţările din UE şi-au propus, prin propria strategie energetică pe termen lung, reducerea consumului energetic din clădiri, cu 22%, până în anul 2010. Evaluările cele mai recente relevă că ţările UE au un consum specific de energie pentru condiţionarea termică a 2 /an, în timp ce în ţara noastră acest indicator este de clădirilor de circa 40kwh/m trei ori mai mare (Leca A. ş.a., 2006). Bilanţul mediu actual al consumurilor energetice pentru un apartament construit în România, în perioada 1970–1985, prezintă următoarea structură: circa 55% încălzire incintă de locuit, 25% apă caldă de consum, 13% energie pentru aparatele electrice (inclusiv iluminatul locuinţei), 7% energie pentru prepararea alimentelor. Se remarcă ponderea deosebit de ridicată a consumului energetic, în scopul încălzirii incintei, fapt care subliniază importanţa deosebită şi urgenţa iniţierii unui efort susţinut şi masiv de reabilitare şi reparare a locuinţelor, în vederea eliminării risipei de energie. În prezent, potrivit specialiştilor din domeniu, în locuinţele din ţara noastră, randamentul utilizării agentului termic şi a apei calde menajere este de numai 43% din energia furnizată prin intermediul resurselor primare, potenţialul de economisire la acest capitol fiind de circa 1,4 milioane tpe/an (Leca A., ş.a., 2006). Obiectivul reabilitării termice a clădirilor din ţara noastră este cuprins şi în Documentul de poziţie al României, la cap. 14 – Energie (Eficienţă energetică), realizându-se prin intermediul a diverse programe naţionale şi locale. 7 CONSUMUL DE ENERGIE 301 După anul 2000, au fost emise mai multe acte legislative având ca obiect creşterea eficienţei energetice a clădirilor (Directiva nr. 8/2004 privind promovarea cogenerării, Directivele 80/2001, 93/76 SAVE şi 96/61 CE, privind funcţionarea instalaţiilor mari de ardere, controlul şi limitarea emisiilor în atmosferă ş.a.). În anul 2005, a fost adoptată Legea nr. 372 privind performanţa energetică a clădirilor, care conţine prevederi referitoare la obligativitatea elaborării certificatelor de performanţă energetică a clădirilor şi punerea acestora la dispoziţia eventualilor cumpărători sau chiriaşi, de către proprietari, în cazul efectuării unor tranzacţii cu locuinţele respective. Prevederile menţionate se vor pune în aplicare peste trei ani de la data emiterii legii. PROTECŢIA SOCIALĂ A POPULAŢIEI CU VENITURI MICI FAŢĂ DE CREŞTERILE PREŢURILOR LA ENERGIE Declinul masiv al veniturilor reale, pentru o parte destul de consistentă a populaţiei, pe fondul creşterii constante a preţurilor utilităţilor publice şi energiei, a determinat acutizarea extremă a vulnerabilităţii economice a populaţiei cu venituri mici. Un moment de vârf al accentuării fenomenului sărăciei din ţara noastră a fost anul 2000, când rata sărăciei a atins valori deosebit de ridicate: 46,3% în rural şi 22,2% în urban, adică 35,9% la nivel naţional (CASPIS, 2004). După anul 2000, ponderea cheltuielilor de consum în totalul sumelor utilizate de o gospodărie a cunoscut variaţii mici de la un an la altul, situându-se, în anul 2004, la nivelul de 75,7% din totalul cheltuielilor efectuate. Prioritare au fost întotdeauna nevoile alimentare zilnice care, la nivelul mediei pe ţară, au reprezentat între 46,4% în 1997 şi 38,5% în 2004, din cheltuielile băneşti de consum. În acelaşi interval, plata serviciilor s-a aflat într-o creştere continuă, (având o pondere de 27,9% în anul 2004 – adică +9 puncte procentuale faţă de anul 1997), îndeosebi ca urmare a creşterii cheltuielilor obligatorii (întreţinerea locuinţei, transport şi telecomunicaţii) (Tendinţe sociale, INS, 2005). Din datele INS privind distribuţia populaţiei pe tipuri de încălzire a locuinţei şi decile de consum (ancheta asupra bugetelor de familie, din anii 2002–2004), rezultă că, cea mai mare parte a populaţiei care nu beneficiază de nici un fel de încălzire, ori s-a debranşat de la sistemele centralizate de distribuţie a agentului termic se află în primele cinci decile de venituri (cele mai sărace) (66%, în anul 2004). În aceeaşi categorie se situează şi majoritatea populaţiei care îşi încălzeşte locuinţa cu lemne (din mediul rural ori din suburbiile oraşelor) (69%, în anul 2004). Luând act de amploarea socială deosebită a fenomenului amintit, guvernele succesive aflate la putere, în anii ’90 şi după, prin intermediul mai multor acte normative, au conceput şi readaptat permanent o schemă de protecţie socială adresată familiilor aflate în imposibilitate de a-şi achita cheltuielile de întreţinere, ori de a-şi asigura combustibilul necesar încălzirii locuinţei în sezonul rece. 302 MARIANA STANCIU 8 Primul act normativ ce a reglementat acordarea de ajutoare pentru încălzirea locuinţei conectate la sistemul centralizat de distribuţie a agentului termic a fost Ordonanţa de Urgenţă nr. 69/1997, ale cărei prevederi au fost aplicate în intervalul noiembrie 1997 – martie 1999. Începând din anul 2001, prin Ordonanţa de Urgenţă nr. 115, s-a acordat ajutor financiar şi pentru încălzirea locuinţei cu gaze naturale. În anul 2003, s-a efectuat unificarea reglementărilor privind ajutoarele acordate direct populaţiei pentru încălzirea locuinţei (cu agent termic produs centralizat, gaze naturale, lemne, cărbuni şi alţi combustibili), prin intermediul Ordonanţei de Urgenţă nr. 5. Această Ordonanţă nu a putut înlătura însă lipsa resurselor economice de la nivelul local al administraţiei publice, menite să finanţeze facilităţile prevăzute prin lege pentru populaţia aflată în dificultate. Din noiembrie 2003, prin Ordonanţa de urgenţă nr. 81, Ministerul Muncii Solidarităţii Sociale şi Familiei a preluat integral plata ajutoarelor pentru încălzirea centralizată şi cea cu gaze naturale, efectuând-o însă direct la furnizori, urmând ca stabilirea dreptului de a primi ajutor să rămână în sarcina autorităţilor locale. Tot în responsabilitatea administraţiilor locale a rămas şi acordarea ajutoarelor pentru încălzirea cu lemne, cărbune şi alţi combustibili petrolieri. Unele deficienţe de aplicare ale OU 81/2003 au fost corectate prin OG 55/2004, care prevede garantarea acordării ajutorului solicitat şi simplificarea procedeelor de solicitare a ajutorului. Prin OG 55/2004, au fost introduse bonurile valorice ca modalitate de plată simplificată pentru încălzirea locuinţei şi au fost actualizate limitele de venituri medii nete lunare pe membru de familie şi cuantumurile ajutoarelor prevăzute prin OU 81/2003. În pofida luării unor asemenea măsuri de sprijin pentru populaţia cu venituri mici, se pare că situaţia socială a rămas destul de critică. Potrivit datelor INS (Condiţii de viaţă ale populaţiei din România, 2005), în intervalul 2002–2004, o pondere importantă a gospodăriilor (29,7% în 2002 şi 23,6% în 2004) nu şi-a putut achita la timp unele cheltuieli strict necesare (tabelul nr. 5). Tabelul nr. 5 Gospodării care nu au putut achita la timp unele cheltuieli (%) Pondere în Din care, nu au putut achita la timp Anul totalul Întreţinerea Abonamentele Chiria Lumina gospodăriilor locuinţei radio-tv 2002 29,7 4,8 70,6 36,2 17,1 2003 26,1 3,2 72,7 33,9 16,2 2004 23,6 4,6 64,6 36,9 15,8 Sursa: Condiţii de viaţă ale populaţiei din România, INS (p. 94). 9 CONSUMUL DE ENERGIE 303 În anul 2004, circa 32,5% din populaţie declara, în cadrul Anchetei bugetelor de familie a INS, lipsa încălzirii adecvate a locuinţei (Condiţii de viaţă ale populaţiei din România, 2005, p. 114). Actualizarea limitelor de venituri şi a cuantumurilor aferente ajutoarelor acordate pentru încălzirea locuinţei a fost realizată şi pentru sezonul rece 2005– 2006, prin HG 776/2005 şi 1666/2005. Prin aceste acte normative, limitele de venituri medii nete lunare/membru de familie au fost majorate cu 11,5% (adică cu indicele de creştere a veniturilor salariale aferent perioadei respective). Cuantumurile ajutoarelor acordate pentru încălzirea locuinţei în sistem centralizat au fost majorate cu 20% (potrivit creşterii preţului naţional de referinţă al Gcal, de la 896 000 lei/Gcal la 1 075 000 lei/Gcal). Ajutoarele acordate pentru încălzirea cu gaze naturale au fost majorate cu 34,7%, pentru lunile noiembrie–decembrie 2005 şi cu încă 17%, pentru intervalul ianuarie–martie 2006. Ajutoarele pentru încălzirea cu alţi combustibili a fost majorată cu 11,7%. La data de 01. 02. 2006, numărul total de ajutoare acordate pentru încălzirea locuinţei cu energie termică şi gaze naturale era de 1 088 910, adică 3 050 000 persoane, reprezentând 14,7% din populaţia ţării (Călinoiu D., MMSSF, 2006). CONCLUZII ● În pofida abundenţei reglementărilor legale din domeniul gestionării resurselor energetice naţionale, România nu dispune încă de o politică energetică articulată larg cuprinzător şi, prin urmare, nici de o strategie privind eliminarea risipei prin gestionarea cu eficienţă maximă a disponibilului de resurse energetice, la nivel naţional, deşi România este semnatară a Protocolului de la Kyoto. ● România nu dispune de o strategie de protecţie socială consistent fundamentată pe cunoaşterea situaţiei sociale a populaţiei dezavantajate economic (îndeosebi, a populaţiei sărace din rural, dar şi a altor minorităţi defavorizate). Acest fapt este cu atât mai grav cu cât se preconizează ca, începând cu anul 2007, să se renunţe la subvenţionarea actuală a preţului energiei. În acest sens, sistemul românesc de protecţie socială (inclusiv în domeniul acordării ajutoarelor pentru încălzirea locuinţei, montării unor centrale etc.) trebuie supus unui nou proces de raţionalizare şi reformare, în acord cu noile evoluţii ce s-au produs, şi se vor mai produce, pe pieţele muncii, dar şi în domeniul reglementărilor similare din spaţiul UE. De exemplu, lucrătorii pe cont propriu din agricultură sunt, în prezent, categoria socială cea mai puţin protejată, inclusiv în ceea ce priveşte accesul la utilităţile publice, deoarece ei nu plătesc contribuţii sociale, iar cea mai mare parte a lor trăiesc la, ori sub, nivelul pragului de sărăcie. ● Pe fondul creşterii preţurilor la energie şi utilităţi publice, consumatorii au manifestat, în ultimii 7–8 ani, tendinţe clare de a renunţa la facilităţile respective, ceea ce, per ansamblu a echivalat cu un regres masiv al calităţii vieţii celor în 304 MARIANA STANCIU 10 cauză. Actualele sisteme de producere a energiei termice mai asigură serviciul de încălzire şi apă caldă doar pentru circa 29% din populaţia ţării (55% din populaţia urbană). Actualele sisteme centralizate de furnizare a energiei termice au randamente scăzute, pierderi foarte mari, şi impun costuri ridicate de producţie, care nu pot fi suportate de utilizatori, în foarte mare parte. Sistemul românesc de înlesnire a accesului populaţiei la resursele energetice s-a dezvoltat haotic şi, de aceea, este extrem de eterogen. Ca urmare, pentru a-l asista social, pe termen scurt şi mediu, este nevoie de utilizarea unui pachet de măsuri sociale fin articulat, adresat tuturor categoriilor de consumatori aflaţi în imposibilitate de plată a cheltuielilor cu întreţinerea locuinţei. ● În luna februarie, 2006, circa 19% din populaţia ţării a solicitat şi a beneficiat de ajutoare, în diverse cuantumuri, pentru plata consumului de energie. Să nu pierdem din vedere însă că, o altă parte a populaţiei sărace, nu ştie, nu poate ori nu consimte să solicite un asemenea ajutor. Judecând după toate acestea, dar şi după proporţia populaţiei care în anul 2004 nu şi-au putut achita la timp cheltuielile de întreţinere, rezultă că ponderea populaţiei celei mai sărace din România nu oscilează în jurul valorii de 5–10% (aşa cum s-a afirmat în repetate rânduri, în anii ’90), ci este cu mult mai mare (undeva spre 15–20%). ● România este, în prezent, ţara europeană cu cel mai ridicat număr de locuinţe (inclusiv la bloc) ce necesită investiţii majore în vederea reparării, reabilitării energetice şi fonice. Gradul redus de izolare termică şi fonică, precum şi uzura avansată a majorităţii locuinţelor din ţara noastră este consecinţa faptului că, înainte de criza energetică din anul 1973 (când s-au construit multe dintre locuinţele aflate în uz în prezent), nu au existat reglementări privind protecţia termică şi fonică a clădirilor. Construcţiile cele mai deficitare din acest punct de vedere sunt cele construite între anii 1950–1985, cu închideri din prefabricate din beton armat. Consumul specific anual de energie al acestor clădiri este de circa 120 2 kwh/m /an, adică de trei ori mai mare decât nivelul acceptat, în prezent, în zona UE. Deşi prin Ordonanţa de Urgenţă nr. 187/2005 s-a reglementat finanţarea executării lucrărilor de reabilitare termică la aceste clădiri, costurile ridicate pentru efectuarea lucrărilor constituie un impediment major în îndeplinirea programelor anuale. BIBLIOGRAFIE 1. Călinoiu D., Măsuri de protecţie a populaţiei cu venituri reduse în perioada sezonului rece, MMSSF, Prezentare la atelierul de lucru „Accesul la energie şi suportabilitatea facturii”, 10 martie, 2006, CCIR, USAID. 2. CASPIS, Dinamica sărăciei pe medii de rezidenţă, România 1995–2004, Baza de date a ICCV, coordonator Cătălin Zamfir, 2004. 3. ECE, Trends in Europe and North America, Statistical Yearbook, UN, 2003. 4. INS, Anuarul statistic al României, 2004. 5. INS, Condiţii de viaţă ale populaţiei din România, 2005. 11 CONSUMUL DE ENERGIE 305 6. INS, Tendinţe sociale, 2005. 7. Leca A., Ciobanu A., Constantinescu J., Petrescu G., Facilităţi financiare şi fiscale, inclusiv utilizarea fondurilor structurale ale UE pentru reabilitarea energetică a clădirilor de locuit multietajate, Programul REP 3, CCIR, USAID, 2006. or about a quarter of the Romanian population, the acces to public utilities and use of energy is a real challenge. The F ability of different consumer groups to pay for energy and why we should promote energy affordability in Romania are only some of the issues of this article. 